《次韵王有之主簿》
宋代·陈棣

蓬生敢望直如麻，才思真同焦谷芽。
拥被苦吟声踯躅，盈编细谷眼空花。
羡君得意方豪纵，顾我无知绝诞夸。
输与能诗王主簿，惊人句法自名家。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。